 (அவர்மேற் காதலுடைமையின் அவர் கருத்தறிந்து ஆற்றினாய் என்ற தோழிக்குச் சொல்லியது. ) நாங்காதல் கொண்டார் நமக்கெவன் செய்பவோ  () நாம் காதல் கொண்டார் நமக்கு எவன் செய்பவோ  தாங்காதல் கொள்ளாக் கடை. (05)  தாம் காதல் கொள்ளாக்கடை. [தொடரமைப்பு:  நாம் காதல் கொண்டார் நமக்கு எவன் செய்பவோ, தாம் காதல் கொள்ளாக்கடை. ]    இதன்பொருள் நாம் காதல் கொண்டார் நமக்கு எவன்செய்பவோ= நம்மாற் காதல் செய்யப்பட்டவர் நமக்கு என்ன இன்பத்தைச் செய்வர்;  தாம் காதல் கொள்ளாக் கடை= அவ்வாறே தாமும் நங்கண் காதல் செய்யாவழி, எ-று.  உரை விளக்கம் எச்சவும்மை விகாரத்தான் தொக்கது. அக்காதல் உடைமையால் நாம் பெற்றது துன்பமே என்பதாம். குறள் 1196 ( ஒருதலையா) 